ขสมก.เผยกรณีที่มีการปรับขึ้นค่าโดยสารประจำทางแบบรายสัปดาห์และรายเดือน ไม่ส่งผลกระทบต่อประชาชนผู้ใช้บริการ
ขสมก.เผยกรณีที่มีการปรับขึ้นค่าโดยสารประจำทางแบบรายสัปดาห์และรายเดือน เมื่อวันที่ 1 ส.ค. ที่ผ่านมา ไม่ส่งผลกระทบต่อประชาชนผู้ใช้บริการ เนื่องจากมีการประชาสัมพันธ์ให้ทราบล่วงหน้า 3 เดือนนางพนิดา ทองสุข รองผู้อำนวยการฝ่ายบริหาร รักษาการแทนผู้อำนวยการองค์การขนส่งมวลชนกรุงเทพ (ขสมก.) เปิดเผยถึงกรณีที่ ขสมก.ได้มีการปรับขึ้นราคาค่าโดยสารรถโดยสารประจำทางแบบรายสัปดาห์และรายเดือนตามมติที่ประชุมคณะกรรมการควบคุมการขนส่งทางบกกลาง ครั้งที่ 7/2562 เมื่อวันที่ 5 กรกฎาคม 2562 โดยตั๋วรายสัปดาห์ รถโดยสารธรรมดา ราคาเดิม 100 บาทต่อใบ เป็น 120 บาทต่อใบ รถโดยสารปรับอากาศ ราคาเดิม 200 บาทต่อใบ เป็นราคา 255 บาทต่อใบ ขณะที่ตั๋วรายเดือน รถโดยสารธรรมดา ราคาเดิม 400 บาทต่อใบ เป็น 480 บาทต่อใบ รถโดยสารปรับอากาศ ราคาเดิม800 บาทต่อใบ เป็น 1,020 บาทต่อใบ ทั้งนี้เพื่อให้สอดคล้องกับอัตราค่าโดยสารใหม่ที่มีการปรับขึ้นตั้งแต่วันที่ 22 เมษายน 2562 ที่ผ่านมา โดยรถโดยสารธรรมดาปรับอากาศจาก 6.50 บาท เป็น 8 บาท ,รถโดยสารปรับอากาศ ครีม-น้ำเงิน จาก 10-18 บาท เป็น 12-20 บาท ,รถโดยสารปรับอากาศยูโรทู จาก 11-23 บาท เป็น 13-25 บาท และรถโดยสารปรับอากาศใหม่ NGV จาก 11-23 บาท เป็น 15,20 และ 25 บาท ทั้งนี้การปรับขึ้นราคาค่าโดยสารรถโดยสารประจำทางแบบรายสัปดาห์และรายเดือนได้เริ่มวานนี้ (1ส.ค.62) เป็นวันแรก ซึ่งจากการตรวจสอบเบื้องต้นพบว่าไม่ส่งผลกระทบกับประชาชน ผู้ใช้บริการ เนื่องจาก ขสมก.ได้ชะลอการปรับขึ้นราคาเพื่อเป็นทางเลือกให้กับประชาชนผู้ใช้บริการ และได้มีการประชาสัมพันธ์เผยแพร่ให้ผู้ใช้บริการได้รับทราบและเตรียมความพร้อมเป็นเวลา 3 เดือน ก่อนมีการปรับขึ้นราคา ส่งผลให้ประชาชนบางส่วนมีการกักตุนตั๋วโดยสารทั้งแบบรายสัปดาห์และแบบรายเดือนไว้ล่วงหน้าไว้เป็นจำนวนมาก//////////เสียง//////////ในส่วนของปี 2563 ตามโครงการแผนฟื้นฟูกิจการองค์การขนส่งมวลชนกรุงเทพ ขสมก.จะมีการปรับขึ้นราคาค่าโดยสาร ทั้งแบบรายวัน รายสัปดาห์ และรายเดือนอีกครั้ง เพื่อให้มีความสมดุลและเกิดความเหมาะสมกับการให้บริการ รวมถึงให้สอดคล้องกับต้นทุนของระบบค่าโดยสารในอนาคต อย่างไรก็ตามการดำเนินการดังกล่าวยังต้องรับฟังเสียงของประชาชนผู้ใช้บริการ และนโยบายของผู้บริหารอีกครั้ง นอกจากนี้ตามโครงการแผนฟื้นฟูฯ ขสมก.จะมีการจัดซื้อรถโดยสาร NGV จำนวน 3,183 คัน เพื่อนำมาทดแทนรถโดยสารเดิมที่ใช้น้ำมันดีเซลเป็นเชื้อเพลิง วงเงินกว่า 1.31 หมื่นล้านบาท โดย ขสมก.ขอเปลี่ยนแปลงเป็นใช้รถโดยสารปรับอากาศจำนวน 3,000 คัน ประกอบด้วย รถโดยสาร NGV 489 คัน ,รถโดยสาร EV 35 คัน ,รถโดยสารไฮบริค 1,453 คัน ,เช่ารถโดยสารไฮบริค 400 คัน ,เช่ารถโดยสาร NGV 300 คัน และการปรับปรุงสภาพรถ NGV เดิม 323 คัน พร้อมอนุมัติให้กู้เงินเพื่อการจัดซื้อรถโดยสารปรับอากาศใหม่ 1,488 คัน วงเงิน 1.2 หมื่นล้านบาท ระหว่างปี 2563-2565 โดยมีกระทรวงการคลังเป็นผู้ค้ำประกันเงินกู้ และให้ ขสมก.เป็นผู้รับภาระค่าใช้จ่ายในการชำระคืนต้นกู้ค่าดอกเบี้ยและค่าธรรมเนียมต่างๆในการกู้เงิน ทั้งนี้เพื่อพัฒนาการให้บริการต่อประชาชนให้มีประสิทธิภาพมากยิ่งขึ้นต่อไป